Tisztelgés a tervezők előtt

Kedves wekerlei lakástulajdonos!

Szeret Ön a Wekerlén élni? Ugye, igen!
De elgondolkodott-e már valaha azon, vajon hogy hívták azt az embert, akinek szeretett lakását köszönheti? Vajon ki volt az az építész, akinek tervei alapján elkészült az Ön otthona? 

Nos, a Wekerle Centenárium alkalmából lehetőséget szeretnénk nyújtani az itt élőknek, hogy megemlékezhessenek és tiszteleghessenek a száz évvel ezelőtt alkotó tervezők előtt. 
Minden háztípushoz elkészítünk egy-egy emléktáblát, rajta tervezője nevével, és a Wekerle Centenárium emblémájával.
2008. április 20-án, a Wekerle étteremben nyíló, az eredeti építészrajzokból megrendezésre kerülő kiállításunkon bemutatjuk az egyes háztípusokat és a rájuk kerülő emléktáblákat. A táblákat a kiállítás ideje alatt jelképes, 3.000 Ft-os áron lehet megrendelni. 

Megvásárlás esetén segítünk elhelyezni azt az Ön épületének falán, jól látható helyen. Reméljük, Ön is a büszke ingatlantulajdonosok egyike lesz, aki él majd a felajánlott lehetőséggel és ekképp fejezi ki tiszteletét e csoda egyik alkotója előtt!

Tisztelettel üdvözli
a Wekerlei Társaskör Egyesület vezetősége

